hy en en hy hy hy hy hy hy en en es en en hy hy hy hy hy hy hy en en en it en en it en en en en es hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy en hy hy hy hy hy hy hy hy hy hy en hy hy hy hy hy hy en hy pt eo pt en hy hy hy hy hy en hy hy hy ca hbs_lat en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Նպաստներ եւ կրթանպաստներ - Armenian Communities
Don't have a MyGulbenkian account?
Let us help you find what you need:
Նպաստներ կը յատկացուին ծրագիրներու, որոնք հիմնուած են Բաժանմունքին հնգամեայ ծրագիրին առաջնահերթութիւններուն վրայ. կրթանպաստներ կը յատկացուին համալսարանականներու եւ հետազօտողներու՝ Բաժանմունքին մշակած կրթանպաստի հինգ յստակ ծրագիրներուն համաձայն։
Գալուստ Կիւլպէնկեան Հիմնարկութեան Հայկական Համայնքներու Բաժանմունքը թարմացուցած է կրթանպաստներու իր ծրագիրը. այսուհետ կրթանպաստները պիտի կեդրոնանան չորս հիմնական բաժիններու վրայ՝ լուսարձակի տակ առնելով հայագիտութեան ոլորտը։
Հայագիտութեան ոլորտը ընտրած երիտասարդներու համար երկարամեայ կրթանպաստներ։
Բարձրագոյն ուսման ուղղուած կրթանպաստներ՝ զարգացող ինչպէս նաեւ տնտեսական ճգնաժամի մէջ գտնուող երկիրներէ հայ ուսանողներու համար։
Հայագիտութեան ոլորտը ընտրած գիտնականներու համար կարճաժամկէտ կրթանպաստներ։
Հայաստանի ուսանողներու եւ երիտասարդ գիտաշխատողներու համար կարճաժամկէտ ճամբորդութեան եւ գիտաժողովի մասնակցութեան նպաստներ։
Ասոնց զուգահեռ, Բաժանմունքը կը շարունակէ կրթանպաստ յատկացնել Փորթուկալի մէջ ուսանող հայ համալսարանականներու, ինչպէս նաեւ յատուկ իրավիճակներու մէջ գտնուող ուսանողներու։ Նման դիմումներ կ՚արժեւորուին ըստ առկայութեան։
Կրթանպաստներուն գումարները նախապէս ճշդուած են, որպէսզի դիմողները կարենան աւելի ճիշդ հաշուարկել իրենց նիւթական միջոցները, եւ որպէսզի յաւելեալ թափանցիկութիւն ապահովուի. կարդալ «Requirements, criteria and conditions» փաստաթուղթը յաւելեալ տեղեկութիւններու համար։
Նպաստի դիմումները պէտք է համապատասխանեն Բաժանմունքին գործունէութեան հիմնասիւներուն՝
Նպաստել Սփիւռքի մէջ հայերէնի, յատկապէս արեւմտահայերէնի եւ հայ մշակոյթի զարգացումին ու կենսունակութեան։
Սատարել Հայաստանի մէջ քաղաքացիական հասարակութեան եւ մտաւորական գործունէութեան զարգացումին, նպաստելու ժողովրդավար արժէքներու հաստատումին։
Սատարել Թուրքիոյ մշակութային եւ կրթական այն կառոյցներուն, որոնք կ՚արժեւորեն հայկական ներկայութիւնը Թուրքիոյ մէջ եւ կ՚օգնեն բարելաւելու հայ-թրքական յարաբերութիւնները։
Նպաստներու գումարները կախեալ են ծրագիրներէն։
Դիմումները բաց են բոլորին. աշխարհագրական եւ ազգութեան սահմանափակումներ չկան։
Առցանց դիմում ներկայացնելէ առաջ, պայման է ուշադիր կարդալ “Requirements, Criteria and Conditions” եւ “Guidelines” փաստաթուղթերը, որոնք տրամադրելի են անգլերէնով։
արդ եւս | in view – Արեւմտահայերէնի մշակոյթի ծրագիր – ԴԻՄՈՒՄՆԵՐԸ ՓԱԿ ԵՆ
Այս ծրագիրին նպատակն է խթանել ստեղծագործ միտքերը՝ մշակութային արդիականութիւն մը գոյացնելու եւ արեւմտահայերէնով յղացուած նորաշունչ նախաձեռնութիւններ մշակելու համար։
Դիմումները կրնան կատարուիլ անհատական կամ խմբային, ինչպէս նաեւ ոչ-շահութաբեր կազմակերպութիւններու կողմէ։ Տասնըութ տարեկանէն վեր բոլորը կրնան դիմել։
արդ եւս կը քաջալերէ արեւմտահայերէնով յղացուած գաղափարներու, փորձառութիւններու, եւ տարբեր զգացումներ արտայայտելու ստեղծագործական բազմաբնոյթ դրսեւորումները, ներառեալ՝ բազմա/միջգիտակարգային ծրագիրները, տեսողական արուեստները, նոր գրականութիւնն ու նոր երաժշտութիւնը, ինչպէս նաեւ կատարողական արուեստները եւ ժամանակակից տեսանիւթերը եւ աւելին։
Առցանց դիմում ներկայացնելէ առաջ, պայման է ուշադիր կարդալ դիմումներու յայտ փաստաթուղթը, որ տրամադրելի է հայերէնով եւ անգլերէնով։
Serviço das Comunidades Arménias
Avenida de Berna, 45-A
Ել-նամակի հասցէ՝ [email protected]
Հեռաձայնի թիւ՝ +351 217 823 658
Աշխատանքային ժամեր՝ 9:00-էն 13:00 եւ 14:30-էն 17:30 (GMT)
Վերջին թարմացում՝ 29 Հունիսի 2022
e-mail address for newsletter subscription
Av. de Berna, 45A, 1067-001 Lisboa
+351 217 823 000
Գաղտնիութեան եւ թխուկներու քաղաքականութիւն
©2022 Calouste Gulbenkian Foundation – Իրաւունքները պաշտպանուած են
Գալուստ Կիւլպէնկեան Հիմնարկութիւնը թխուկներ կ՚օգտագործէ բարելաւելու համացանցային նաւարկութեան փորձառութիւնը, ապահովութիւնը եւ կայքէջին կատարողականութիւնը։ Հիմնարկութիւնը կրնայ թխուկներ գործածել նաեւ տեղեկութիւն բաժնելու ընկերային ցանցերու վրայ եւ ձեր հետաքրքրութիւններուն համապատասխանող հաղորդագրութիւններ եւ ծանուցումներ ցոյց տալու համար, թէ՛ Հիմնարկութեան կայքէջին մէջ թէ՛ այլ կայքէջերու մէջ։
Այս թխուկները կը գործածուին ձեր փորձառութիւնը բարելաւելու, ապահովութեան եւ կայքէջին կատարողականութեան համար, թոյլ տալով որ կայքէջին հիմնական հնարաւորութիւններէն կարենաք օգտուիլ։ Հետեւաբար անոնք միշտ արտօնուած են։ Սոյն թխուներուն տեսակին մաս կը կազմեն այն թխուկները որոնք կը յիշեն ձեր կայքէջ այցելութիւնը միայն մէկ նիստի համար։
Այս թխուկները տեղեկութիւն կը հաւաքեն կայքէջին գործածութեան մասին՝ առկայ ծառայութիւնները բարելաւելու եւ կայքէջին աշխատանքը գնահատելու համար: Այս թխուկներէն քանի մը հատը կրնան գործածուիլ կայքին տարբեր էջերը եւ կատարողականութիւնը փորձարկելու համար՝ գնահատելով Օգտագործողներուն հակազդեցութիւնը: Այս թխուկները կրնան ըլլալ մերը եւ/կամ կրնան պատկանիլ երրորդ կողմերու:
Ծանուցում, գովազդ եւ ընկերային ցանցերու թխուկներ
Այս թխուկները երրորդ կողմի թխուկներ են, որոնք թոյլ կու տան կապուիլ ընկերային ցանցերու եւ հոն բաժնել մեր կայքէջին մէջ գտնուող լսատեսողական նիւթերը: Այս թխուկներէն որոշներ մեզի կ՚օգնեն մեր կայքէջէն դուրս գովազդը յարմարեցնելու օգտագործողներուն հետաքրքրութիւններուն: Այս թխուկները չեղարկելը կը նշանակէ որ կարելի պիտի չըլլայ մեր բովանդակութիւնը ուղղակիօրէն բաժնել որեւէ ընկերային ցանցի վրայ։
ԸՆՏՐԵԼ ԲՈԼՈՐԸ ԸՆԴՈՒՆԻԼ ՊԱՀԵԼ ԸՆՏՐՈՒԹԻՒՆԸ
Թխուկներու եւ անձնական տուեալներու գործածութեան վերաբերեալ յաւելեալ տեղեկութիւն ստանալու համար կարդալ Գաղտնիութեան եւ թխուկներու Քաղաքականութիւն. նիւթը։ Թխուկներու գործածութիւնը կրնաք կարգաւորել որեւէ ժամանակ՝ հետեւելով էջին վարի մասը նշուած յղումին։